## Barrachina denuncia la fi de la pesca després de la dràstica reducció dels dies per a pescar plantejada per la UE

*** La proposta de la Unió Europea de reduir els dies de 133 a tan sols 27 “és una ofensa i representa un colp letal per al sector”
* El ministre Planas “ha d’assumir un paper bel·ligerant i decidit a Brussel·les per a defendre els interessos dels nostres pescadors”
* La proposta “radical” naix de l’anterior comissari de pesca, per la qual cosa el conseller Barrachina reclama al responsable entrant que es retire**

El conseller d’Agricultura, Aigua, Ramaderia i Pesca, Miguel Barrachina, ha denunciat hui “la fi de la pesca a la Comunitat Valenciana després de la dràstica reducció dels dies per a pescar plantejada per la UE”.

Així mateix, Barrachina ha subratllat que la proposta de la “Unió Europea de reduir els dies de pesca de 133 a tan sols 27 és una ofensa i representa un colp letal per al sector”.

“Esta mesura condemna a la desaparició un sector que ja s’enfronta a grans desafiaments. No és viable mantindre un vaixell 365 dies per a treballar-ne solament 27”, ha afegit el conseller.

Cal destacar que la pesca d’arrossegament no només garantix l’ocupació directa i indirecta de milers de famílies, sinó que també proveïx mercats locals i regionals amb productes essencials. “Reduir dràsticament el temps de treball per motius ideològics i ecologismes de saló no deixa marge per a la sostenibilitat econòmica de les flotes ni per a la supervivència dels qui depenen d’esta activitat.”

A més, Barrachina ha insistit que el ministre d’Agricultura, Pesca i Alimentació, Luis Planas, ha d’assumir un paper bel·ligerant i decidit a Brussel·les per a defendre els interessos dels nostres pescadors: “És urgent negociar mesures que protegisquen un sector clau per al teixit econòmic i social de la Comunitat Valenciana”.

Fecha: 02/12/2024